CELEX: 62019TN0884
Language: et
Date: 2019-12-30 00:00:00
Title: kohtuasi T-884/19: 30. detsembril 2019 esitatud hagi – Folschette jt versus komisjon

24.2.2020   
            
            
               ET
            
            
               Euroopa Liidu Teataja
            
            
               C 61/58
            
         
      30. detsembril 2019 esitatud hagi – Folschette jt versus komisjon
      (kohtuasi T-884/19)
      (2020/C 61/74)
      Kohtumenetluse keel: prantsuse
      
         Pooled
      
      
         Hagejad: Marc Folschette (Leudelange, Luksemburg), Tetyana Grygorenko (Leudelange) ja Professional Business Solutions SA (Leudelange) (esindaja: advokaat N. Bauer)
      
         Kostja: Euroopa Komisjon
      
         Nõuded
      
      Hagejad paluvad Üldkohtul:
      
                  —
               
               
                  tunnistada hagi vorminõuetele vastavaks;
               
            
                  —
               
               
                  tunnistada hagi põhjendatuks;
               
            
                  —
               
               
                  tuvastada, et tekkinud on kostja lepinguväline vastutus;
               
            
                  —
               
               
                  mõista kostjalt eespool nimetatud põhjustel välja:
                  
                              —
                           
                           
                              Marc Folschette’ile kokku 219 210 eurot (sõnades: kakssada kakskümmend neli tuhat kakskümmend viis eurot ja üheksakümmend viis senti);
                           
                        
                              —
                           
                           
                              Tetyana Grygorenkole kokku 75 000 eurot (sõnades: seitsekümmend viis tuhat eurot);
                           
                        
                              —
                           
                           
                              aktsiaseltsile Professional Business Solutions SA 500 000 eurot (sõnades: viissada tuhat eurot);
                           
                        
            
                  —
               
               
                  koos seadusjärgse intressiga alates apellatsioonikohtu 11. jaanuari 2017. aasta õigeksmõistvast kohtuotsusest või käesoleva hagi esitamisest kuni summade täieliku tasumiseni;
               
            
                  —
               
               
                  mõista käesoleva kohtuastme kohtukulud välja kostjalt;
               
            
                  —
               
               
                  jätta hagejatele võimalus tugineda oma muudele õigustele, väidetele ja nõuetele.
               
            
         Väited ja peamised argumendid
      
      Hagi põhjendamiseks esitavad hagejad üheainsa väite, mille kohaselt on piisavalt selgelt rikutud isikutele õigusi andvat Euroopa õigusnormi. Hagejad heidavad Euroopa Pettusevastasele Ametile (OLAF), mis on Euroopa Komisjoni teenistus, ette seda, et ta rikkus tahtlikult ja piisavalt selgelt mitut Euroopa õigusnormi, ületades oluliselt ja ilmselgelt oma kaalutlusõiguse piire. Nimelt ei täitnud OLAF oma kohustust austada süütuse presumptsiooni ega oma õiguslikku kohustust uurida süüstavaid ja õigustavaid asjaolusid ning uurimine lõpetada, kui see ei too ilmsiks süüstavaid asjaolusid. Nende rikkumistega tekitati hagejatele vahetult konkreetne, otsene ja tegelik kahju, mille hüvitamist ELTL artiklite 340 ja 268 alusel hagejad nõuavad.